Gadamer dipunlairaken ing Marburg, Jerman, minangka putranipun kimiawan farmasi ingkang ugi dados rektor ing mrika.[1] Gadamer nglawan bapakipun ingkang ndhawuhi supados sinau ilmu-ilmu alam.[1] Ananging Gadamer langkung milih ilmu humaniora. Panjenenganipun ageng lan sekolah ing Breslau, ananging boten dangu wenten mrika Gadamer pindhah dhateng Marburg kangge sinau kaliyan para fisuf Neo-Kantian Paul Natorp lan Nicolai Hartmann. Panjenenganipun saged nahanake dhisertasinipun taun 1922.[1] Boten dangu saking punika, Gadamer lajeng tindak dhateng Freiburg lan sinau kaliyan Martin Heidegger, ingkang ing wekdal punika satunggalipun sarjana enem ingkang wasis ananging dereng angsal gelar profesor. Gadamer lajeng dados salah satunggalipun kelompok mahasiswa kados Leo Strauss, Karl Löwith, lan Hannah Arendt.[1] Gadamer kaliyan Heidegger dados akrab, lan nalika Heidegger angsal angsal jabatan ing Marburg, Gadamer ndherek Heidegger ing mrika.[1] Prabawa saking Heidegger ingkang maringi Gadamer pola pikiran ingkang khas lan nebihaken Gadamer saking prabawa Neo-Kantian saking Natorp